Ħarba mhux tas-soltu hekk kif żewġ suspettati ta’ omiċidju ħarbu mill-ħabs f’Kalifornja. Santos Samuel Fonseca ta’ 21 sena u Jonathan Salazar ta’ 20 sena rnexxielhom jaħarbu minn toqba ta’ 55 ċentimetru li għamlu f’saqaf f’latrina, fil-ħabs ta’ Salinas f’San Francisco nhar il-Ħadd li għadda. Huma kienu qed jistennew li jgħaddu ġuri fuq akkużi separati ta’ qtil. Skont l-uffiċjali tal-ħabs, iż-żewġt irġiel sabu post li ma jintleħaqx mill-kameras tas-sigurtà. L-awtoritajiet Amerikani qed ifittxu liż-żewġt irġiel li huma kkunsidrati armati u perikolużi u qed joffru premju ta’ $5,000 għal kull min jista’ joffri xi informazzjoni dwar fejn jinstabu s-suspettati.